El Trenet de Nadal recorrerà els carrers de Burjassot, des del divendres 22 de desembre
2025-07-24

Burjassot ja està vivint el Nadal. Després d’un cap de setmana en el qual s’han succeït els actes de les entitats socials del municipi per a donar la benvinguda a estos dies tan especials, el pròxim divendres 22 de desembre, el Pare Noel arribarà a Burjassot i ho farà muntat en el Trenet de Nadal, el qual iniciarà els trajectes, a la vesprada.

Així, del 22 de desembre al 5 de gener, les xiquetes i els xiquets de Burjassot, al costat de les seues famílies, podran gaudir dels viatges en el Trenet de Nadal, amb eixida des de la Plaça Gómez Ferrer, a les portes de l’edifici de la Policia Local.

Esta iniciativa de la Regidoria de Comerç, dirigida per Rosa Coca, i posada en marxa a través CEMEF, vol donar l’oportunitat a tota la ciutadania de gaudir del municipi d’una manera diferent, de passeig amb el trenet i a través dels ulls dels més menuts de la casa.

Els tiquets podran obtindre’s, de manera gratuïta, realitzant compres en els comerços que s’hagen adherit a la campanya, sense mínim de compra, a partir del 19 de desembre. També hi haurà, l’Ajuntament, a partir del divendres 22 de desembre.

El Trenet de Nadal circularà el dia 22 de desembre de 17.00 a 20.00 hores i del 23 de desembre al 4 de gener d’11.00 a 14.00 hores i de 17.00 a 20.00 hores. En el cas dels dies 24, i 31 de desembre de 2023 i el 5 de gener de 2024 l’horari serà només de matí, d’11.00 a 14.00 hores. Els dies 25 de desembre de 2023 i 1 de gener de 2024, el trenet no circularà per ser festius.